London Grammar
London Grammar – 2009-cu ildə Nottinqemdə yaranmış ingilis indi pop qrupu. Qrup Hanna Reyd, Den Rotman və Dominik "Dot" Meycordan ibarətdir. Onların debüt qısa albomu (EP) Metal &amp; Dust 2013-cü ilin fevralında Metal & Dust Recordings tərəfindən yayımlandı, debüt albomu (LP) If You Wait isə bir neçə ay sonra, sentyabrda işıq üzü gördü. Albom Böyük Britaniya Albomları Çartında 2-ci yerə yüksəldi və Britaniya Fonoqrafiya Sənayesi (BPI) tərəfindən İkili Platin sertifikatına layiq görüldü. Qrupun ikinci studiya albomu "Truth Is a Beautiful Thing" 2017-ci ilin iyununda buraxıldı və Böyük Britaniyanın Albomlar Çartında 1-ci yerə yüksəldi. Ən son albom, Californian Soil, 16 aprel 2021-ci ildə buraxıldı və Birləşmiş Krallıqda onların ikinci ardıcıl 1 nömrəli albomu oldu.